Subject: მთავრობის სხდომაზე მიღებულ გადაწყვეტილებებთან დაკავშირებით (3 სექტემბერი)
From: INFORM <[email-masked]>
To: [email-masked], [email-masked], [email-masked], [email-masked], [email-masked], [email-masked], [email-masked], [email-masked], [email-masked], Levan Davitashvili <[email-masked]>, [email-masked], [email-masked], [email-masked], [email-masked], [email-masked], [email-masked], kakha kala <[email-masked]>, [email-masked], [email-masked], Natalia Jaliashvili <[email-masked]>, mikheil dundua <[email-masked]>, Mak
Date: Thu, 03 Sep 2020 08:42:46 +0000

• გუშინ ქვეყანაში დაფიქსირდა ინფიცირების შემთხვევების 38 შემთხვევა, დღეს გვაქვს 20 ახალი შემთხვევა, რაც უაღრესად საყურადღებოა.

• გუშინ ქვეყნის მასშტაბით გაკეთდა 7 186 ტესტი, რომელთა პასუხი დღის მეორე ნახევარში იქნება და რაც ეპიდემიოლოგიურ სურათს უკეთესად დაგვანახებს.

• ცალკე აღებული ერთი ქვეყანა, გლობალურ პანდემიას ვერ დაამარცხებს, რადგან ეს არის გლობალური გამოწვევა. შესაბამისად, ჩვენ ყველაფერი უნდა გავაკეთოთ იმისთვის, რომ დავიცვათ, პირველ რიგში, ჩვენი მოქალაქეების ჯანმრთელობა  და ჩვენი ეკონომიკა.

• ამისათვის, თითოეულმა მოქალაქემ უნდა დაიცვას რეგულაციები, მნიშვნელობა არ აქვს ბათუმში თუ თბილისში - ყველგან აუცილებელია დისტანცია, პირბადის ტარება და არა მოვალეობისთვის, არამედ უსაფრთხოებისთვის!

• ის წარმატება, რომელსაც მივაღწიეთ, როგორც კოვიდთან ბრძოლაში მსოფლიოში ერთ-ერთმა წამყვანმა ქვეყანამ და ის ნაბიჯები, რომელიც ეკონომიკის მაქსიმალურად სწრაფად აღდგენისთვის იდგმება - არ უნდა გადავყაროთ წყალში!

• უნდა გვესმოდეს, რომ ჩვენი ქვეყნისთვის ეკონომიკის კვლავ ჩაკეტვა იქნება ძალიან მძიმე. შესაბამისად, დღეიდან ჯანდაცვის და შს სამინისტროები, ასევე მუნიციპალიტეტები რეგულაციების დაცვის კონტროლს მაქსიმალურად გაამკაცრებენ.

• პარალელურად, სახელმწიფო აგრძელებს შესაბამისი ნაბიჯების გადადგმას ეკონომიკური მდგომარეობის შემსუბუქებისკენ და სამუშაო ადგილების შესანარჩუნებლად.

• ყველაზე მეტად ტურიზმი დაზარალდა და დღესაც, ამ მიმართულებით კრიზისი აქტიურ ფაზაშია, რის გამოც სექტორს სახელმწიფოს დახმარება განსაკუთრებულად სჭირდება.

• აქამდე მცირე და საშუალო სასტუმროებისთვის ვახდენდით 2020 წლის 1 მარტიდან მომდევნო 6 თვეში დარიცხული საბანკო პროცენტის სუბსიდირებას, თუმცა, ახლა თანადაფინანსების ვადა 12 თვემდე გაგრძელდება. მნიშვნელოვანია, რომ ვადის გაგრძელების შესაძლებლობა ექნებათ წინა ორი ეტაპზე დაფინანსებულ ბენეფიციარებსაც.

• ასევე, სექტორის მხარდასაჭერად ვახორციელებთ პროექტს „იმუშავე საქართველოდან“ - ვეპატიჟებით 95 ქვეყნის სხვადასხვა საერთაშორისო კომპანიის თანამშრომლებს საქართველოში.  პროექტი წარმატებით დაიწყო, რადგან საქართველოდან მუშაობის სურვილი უკვე 200-ზე მეტმა უცხო ქვეყნის მოქალაქემ გამოთქვა, მათ შორის ისეთი ქვეყნებიდან როგორებიცაა აშშ, დიდი ბრიტანეთი, კანადა, სინგაპური, თურქეთი და სხვ.

• გარდა ამისა, მთავრობა ეხმარება ფერმერებს უხვი მოსავლის რეალიზაციაში. წელს, შარშანდელთან შედარებით ვაშლის თითქმის 3-ჯერ მეტ მოსავალს - დაახლოებით, 120 ათას ტონას ველოდებით, საერთაშორისო ბაზრებზე კი მისი ფასი საკმაოდ დაეცა, რის გამოც მოხდება არასტანდარტული ვაშლის სუბსიდირება და ფერმერები 1 კგ მიიღებენ არანაკლებ 22 თეთრს.

• ამავე დროს, ფერმერების მაქსიმალურად ხელშესაწყობად ფართოვდება შეღავათიანი აგროკრედიტის პროგრამაც და ემატება ახალი კომპონენტი - შეღავათიანი სესხის გიცემა არასტანდარტული ვაშლის გადამუშავებისთვისაც.

ვიდეო: https://www.facebook.com/GakhariaGiorgi/videos/764599867660057/